હિંમતનગરના પોશ વિસ્તાર મહાવીરનગરમાં ચડ્ડી બનીયાન ધારી ગેંગ છેલ્લા કેટલાય દિવસથી સક્રિય થઈ છે, બુધવારે સાંજે હિંમતનગર પાલિકાના પ્રમુખ નિલાબેન પટેલના ઘરના બેડરૂમમાં આવેલા કબાટને તોડીને સોના, મોતીના દાગીના, ૧ લાખ રોકડા સહિત ૯.૧૦ લાખની ચોરીની ઘટના તાજી જ છે ત્યાં તો ગત રાત્રે શરીરે ઓઈલ લગાવીને ચડ્ડી બનીયાન ધારણ કરીને ધાડ પાડવાના ઈરાદે મહાવીરનગરમાં ફરતી ગેંગના ૪ શખ્સો મહાવીરનગરમાં આવેલી શ્યામવિલા સોસાયટીમાં રહેતા સાબરકાંઠા જિલ્લા મધ્યસ્થ સહકારી બેંકના ચેરમેન મહેશ અમીચંદભાઈ પટેલના બંગલામાં ઘુસ્યા હતા, અને બેડરૂમમાં આવેલી તિજોરી તોડવાનો પ્રયાસ કરી રહ્યા હતા, તેવામાં તેમના પત્નિને ખબર પડી જતાં તેમણે મહેશભાઈને ઈશારો કરતાં તેઓએ તાત્કાલિક તેમના પુત્ર અને આસપાસના રહીશોને કોલ કરીને જાણ કરી દીધી હતી, બીજી તરફ ગેંગના સભ્યોને ખબર પડી ગઈ હતી કે ઘરના સભ્યો જાગી ગયા છે તેથી તેઓ પલાયન થઈ ગયા હતા, આમ ચોરીનો પ્રયાસ તો નિષ્ફળ રહ્યો હતો પરંતુ ચડ્ડી બનીયાન ધારી ગેંગના કારણે સમગ્ર મહાવીરનગરના રહીશોની ઉંઘ કાયમના માટે ઉડી ગઈ છે.